**সিডনি এডওয়ার্ড গ্রিগরি** (ইংরেজি: Syd Gregory; জন্ম: ১৪ এপ্রিল, ১৮৭০ - মৃত্যু: ১ আগস্ট, ১৯২৯) নিউ সাউথ ওয়েলসের মুর পার্কে জন্মগ্রহণকারী অস্ট্রেলিয়ার বিখ্যাত টেস্ট ক্রিকেটার ও অধিনায়ক ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।

১৮৯০ থেকে ১৯১২ সাল প্রথম-শ্রেণীর ঘরোয়া ক্রিকেটে নিউ সাউথ ওয়েলস দলে খেলেছেন **এডওয়ার্ড সিডনি গ্রিগরি** নামে পরিচিত **সিড গ্রিগরি**। দলে তিনি মূলতঃ ডানহাতি ব্যাটসম্যানের দায়িত্ব পালন করেন।

প্রারম্ভিক জীবন
---------------

সিডনি ক্রিকেট গ্রাউন্ডের কাছাকাছি এলাকায় অবস্থিত সিডনি বয়েজ হাই স্কুলে অধ্যয়ন করেন তিনি। তার পিতা নেড গ্রিগরি ১৮৭৭ সালে মেলবোর্ন ক্রিকেট গ্রাউন্ডে সফরকারী ইংল্যান্ডের বিপক্ষে খেলেছিলেন যা পরবর্তীকালে টেস্ট ক্রিকেটের ইতিহাসের প্রথম টেস্ট খেলারূপে পরিচিতি পায়।

সিডের জন্মকালীন সময়ে নেড কিউরেটর হিসেবে সিডনি ক্রিকেট গ্রাউন্ডে নিয়োজিত ছিলেন। তার কাকা ডেভ অস্ট্রেলিয়ার প্রথম টেস্ট ক্রিকেট দলের অধিনায়ক ছিলেন। এছাড়াও, তার ভাইপো জ্যাক ১৯২০-এর দশকে অস্ট্রেলিয়ার সর্বাপেক্ষা ভয়ঙ্কর ফাস্ট বোলার হিসেবে পরিচিতি পেয়েছেন।

খেলোয়াড়ী জীবন
---------------

১৮৮৯-৯০ মৌসুমে নিউ সাউথ ওয়েলস দলের পক্ষে প্রথম-শ্রেণীর ক্রিকেটে অভিষেক ঘটে সিডের। ছয় মাস পর অস্ট্রেলিয়া দলের সদস্যরূপে ইংল্যান্ড সফরের জন্য মনোনীত হন। ২১ জুলাই, ১৮৯০ তারিখে লন্ডনের লর্ডসে ইংল্যান্ডের বিপক্ষে তার টেস্ট অভিষেক ঘটে। পরবর্তীতে ১৮৯৩, ১৮৯৬, ১৮৯৯, ১৯০২, ১৯০৫, ১৯০৯ ও ১৯১২ সালে সাতবার ইংল্যান্ড এবং ১৯০২ সালে একবার দক্ষিণ আফ্রিকা সফর করেন।

১৮৯৪-৯৫ মৌসুমে অস্ট্রেলিয়ার পক্ষে টেস্টে প্রথম দ্বি-শতক রান করেন। ১৪ ডিসেম্বর, ১৮৯৪ তারিখে ইংল্যান্ডের বিপক্ষে অনুষ্ঠিত ঐ টেস্টে ব্যক্তিগত সর্বোচ্চ ২০১ রান তোলেন। অস্ট্রেলিয়ার মাঠে তার এই দ্বি-শতক প্রথমবারের মতো হয়েছিল। কিন্তু সফরকারী ইংল্যান্ড দলের বিপক্ষে তার এই অবিস্মরণীয় ইনিংস স্বত্ত্বেও অস্ট্রেলিয়া দল মাত্র ১০ রানের ব্যবধানে পরাজিত হয়। ১৯৮১ সালে হেডিংলি টেস্টের পূর্ব-পর্যন্ত ফলো-অনে থাকা দলের জয়ের একমাত্র ঘটনা হিসেবে চিহ্নিত ছিল।

ত্রি-দেশীয় প্রতিযোগিতা
-----------------------

অস্ট্রেলিয়া দল মে থেকে সেপ্টেম্বর, ১৯১২ তারিখে ইংল্যান্ড গমন করে। এ সময়ে দলটি ১৯১২ সালের ত্রি-দেশীয় প্রতিযোগিতায় অংশগ্রহণ করে। ইংল্যান্ড ও দক্ষিণ আফ্রিকার বিপক্ষে দলটি তিনটি করে খেলায় অংশ নেয়। ঐ প্রতিযোগিতায় স্বাগতিক ইংল্যান্ড দল শিরোপা জয় করেছিল। এ প্রতিযোগিতায় অস্ট্রেলিয়া দলকে নেতৃত্ব দিয়েছিলেন তিনি।

১৯১২ সালে অধিনায়ক ক্লেম হিলসহ অস্ট্রেলিয়ার শীর্ষস্থানীয় ছয় ক্রিকেটার ইংল্যান্ডে অনুষ্ঠিত ত্রি-দেশীয় টেস্ট সিরিজে অংশগ্রহণ করতে আপত্তি জানায়। এরফলে ‘লিটল টিচ’ ডাকনামে পরিচিত সিড গ্রিগরি’র নেতৃত্বে অস্ট্রেলিয়া দল প্রতিযোগিতায় ছয় টেস্টের একটিতে পরাজিত হলেও দলীয় খেলোয়াড়দের খারাপ আচরণে তাঁদের এ সাফল্য অনেকাংশেই ম্লান হয়ে যায়। খেলোয়াড়দের উপর নিয়ন্ত্রণ না রাখতে পারার কারণে তিনি প্রবলভাবে সমালোচিত হন। ১৯ আগস্ট, ১৯১২ তারিখে লর্ডসে ইংল্যান্ডের বিপক্ষে সর্বশেষ টেস্টে অংশ নেন।

সর্বমোট ছয়বার অস্ট্রেলিয়া দলকে নেতৃত্ব দেন তিনি। তন্মধ্যে দুই টেস্টে জয়লাভ করে ও একটিতে পরাজিত হয় তাঁর দল। বাদ-বাকী তিন টেস্ট ড্রয়ে পরিণত হয়।

মূল্যায়ন
---------

১৯০৫ সালের সংগৃহীত স্থিরচিত্রে সিড গ্রিগরি
টেস্ট ক্রিকেটের ইতিহাসে তিনজন ক্রিকেটারের একজন হিসেবে এক থেকে একাদশ অবস্থানে নেমে ব্যাটিং করেছেন।

অবসর গ্রহণের পূর্ব মুহূর্ত পর্যন্ত টেস্ট ক্রিকেটের ইতিহাসে ৫৮ টেস্টে অংশ নিয়ে সর্বাপেক্ষা টেস্ট খেলার বিশ্বরেকর্ড গড়েছিলেন। এছাড়াও কভার পয়েন্টে দূর্দান্ত ফিল্ডার হিসেবেও দলে ভূমিকা রাখেন। ১৯১৯ সালে ‘দ্য টাইমস’ কভার অঞ্চলে ফিল্ডিংয়ে জ্যাক হবসের ক্ষিপ্রতায় দুইজন দীর্ঘদিনের দণ্ডায়মান ও জনপ্রিয় ক্রিকেটার গিলবার্ট জেসপ ও তার সাথে তুলনামূলকভাবে স্বল্প পরিচিত ভার্নন রয়েলকে সমমান হিসেবে চিত্রিত করে।

অবসর
----

ক্রিকেটের বাইরে অবস্থান করে ১৮৯০-এর দশকের মাঝামাঝি সময় সিডনির কিং স্ট্রিটে অপর দুই ব্যবসায়িক অংশীদারের সাথে ব্যবসায় ঝুঁকে পড়েন। এরপূর্বে ডাকবিভাগে কাজ করেন তিনি। ১৮৯৬ সালে মারিয়া সালিভান নাম্নী এক রমণীর পাণিগ্রহণ করেন। ১৮৯৭ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯০২ সালে ব্যবসায় ক্ষতিগ্রস্ত হওয়ায় ওয়াটার বোর্ডে কেরাণী হিসেবে দায়িত্ব পালন করেন।

১ আগস্ট, ১৯২৯ তারিখে সিডনির কাছাকাছি র‌্যান্ডউইকে ৫৯ বছর বয়সে সিড গ্রিগরি’র দেহাবসান ঘটে।

তথ্যসূত্র
---------

1. ↑  "List of Players who have played for New South Wales". www.cricketarchive.com. Retrieved 12 August, 2017
2. ↑  "সংরক্ষণাগারভুক্ত অনুলিপি" (পিডিএফ)। ২৩ মার্চ ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ আগস্ট ২০১৫।
3. ↑  "Australia in British Isles 1912"অর্থের বিনিময়ে সদস্যতা প্রয়োজন। *CricketArchive*। সংগ্রহের তারিখ ৯ আগস্ট ২০১৯।
4. ↑  "Cricket Reminiscences: An England XI"। *The Times* (42152)। London। ১৫ জুলাই ১৯১৯। পৃষ্ঠা 6।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
5. ↑  "Wisden Cricketers of the Year"। CricketArchive। সংগ্রহের তারিখ ২০০৯-০২-২১।

আরও দেখুন
---------

* সিড এমরি
* ডেভ গ্রিগরি
* উইজডেন বর্ষসেরা ক্রিকেটার
* অস্ট্রেলিয়া জাতীয় ক্রিকেট দল
* ১৯১২ ত্রি-দেশীয় প্রতিযোগিতা

আরও পড়ুন
---------

* Perry, Roland (2000). *Captain Australia: A history of the celebrated captains of Australian Test cricket.* Sydney: Random House. আইএসবিএন ১-৭৪০৫১-১৭৪-৩.

বহিঃসংযোগ
---------


উইকিমিডিয়া কমন্সে **সিড গ্রিগরি** সংক্রান্ত মিডিয়া রয়েছে।

* ইএসপিএনক্রিকইনফোতে সিড গ্রিগরি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সিড গ্রিগরি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|
|  |
| পূর্বসূরীক্লেম হিল | **অস্ট্রেলীয় টেস্ট ক্রিকেট অধিনায়ক**১৯১২ | উত্তরসূরীওয়ারউইক আর্মস্ট্রং |
|

| * দে
* স
অস্ট্রেলীয় টেস্ট ক্রিকেট অধিনায়ক |
| --- |
| 
* ১৮৭৬/৭৭-১৮৭৮/৭৯: ডি. গ্রিগরি
* ১৮৮০/৮৪; *১৮৮৪/৮৫*; ১৮৯০:মারডক
* ১৮৮৪/৮৫: হোরান
* *১৮৮৪/৮৫*: ম্যাসি
* *১৮৮৪/৮৫*; ১৮৯১/৯২-১৮৯৩, *১৮৯৪/৯৫*: ব্ল্যাকহাম
* ১৮৮৬: স্কট
* ১৮৮৬/৮৭-১৮৮৮: ম্যাকডোনেল
* ১৮৯৪/৯৫: গিফেন
* ১৮৯৬/১৮৯৭/৯৮: ট্রট
* ১৮৯৯-১৯০৫: ডার্লিং
* *১৯০১/০২: ট্রাম্বল*
* *১৯০৩/০৪-১৯০৯: নোবেল*
* ১৯১০/১১-১৯১১/১২: হিল
* ১৯১২: এস. গ্রিগরি
* ১৯২০/২১-১৯২১: আর্মস্ট্রং
* ১৯২১/২২-১৯২৬: কলিন্স
* *১৯২৬: বার্ডসলি*
* ১৯২৮/২৯: রাইডার
* ১৯৩০-১৯৩৪: উডফুল
* ১৯৩৫/৩৬: রিচার্ডসন
* ১৯৩৬/৩৭-১৯৪৮: ব্র্যাডম্যান
* ১৯৪৫/৪৬: ব্রাউন
* ১৯৪৯/৫০-১৯৫৩: হ্যাসেট
* *১৯৫১/৫২; ১৯৫৪/৫৫: মরিস*
* ১৯৫৪/৫৫-১৯৫৬/৫৭: জনসন
* *১৯৫৬/৫৭: লিন্ডওয়াল*
* ১৯৫৭/৫৮: ক্রেগ
* ১৯৫৮/৫৯-১৯৬২/৬৩; *১৯৬৩/৬৪*: বেনো
* *১৯৬১: হার্ভে*
* ১৯৬৩/৬৪-১৯৭৭/৭৮: সিম্পসন
* *১৯৬৫/৬৬: বুথ*
* *১৯৬৭/৬৮*; ১৯৬৮-১৯৭০/৭১: লরি
* *১৯৬৮: জার্মান*
* *১৯৭১/৭১*; ১৯৭২-১৯৭৫: আই. চ্যাপেল
* ১৯৭৫/৭৬-১৯৮২/৮৩: জি. চ্যাপেল
* ১৯৭৮/৭৯: ইয়ালপ
* *১৯৭৮/৭৯*; ১৯৭৯/৮০-১৯৮৩/৮৪; *১৯৮৪/৮৫*: হিউজ
* ১৯৮৪/৮৫-১৯৯৩/৯৪: বর্ডার
* ১৯৯৪/৯৫-১৯৯৮/৯৯: টেলর
* ১৯৯৮/৯৯-২০০৩/০৪: ওয়াহ
* *২০০০/০১; ২০০১; ২০০৪*; ২০০৪/০৫: গিলক্রিস্ট
* ২০০৩/০৪-২০০৪; *২০০৪/০৫*; ২০০৪/০৫-২০১০/১১: পন্টিং
* *২০১০/১১*; ২০১১-২০১৫: ক্লার্ক
* ২০১২/১৩: ওয়াটসন
* *২০১৪/১৫*; ২০১৫-২০১৭/১৮ স্মিথ
* *২০১৭/১৮*; ২০১৮-বর্তমান: পেইন

 |
| *বাঁকা হরফে* সহঃ অধিনায়কের দায়িত্ব পালনকে নির্দেশ করছে |

| * দে
* স
অস্ট্রেলিয়া দল – ১৯১২ অ্যাশেজ সিরিজ |
| --- |
| 
* গ্রিগরি (অঃ)
* বার্ডসলি
* কারকিক (†)
* এমরি
* হ্যাজলিট
* জেনিংস
* কেলেওয়ে
* ম্যাককার্টনি
* ম্যাথুজ
* মেন
* মিনেট
* স্মিথ
* হুইটি

 |
| 
* *ম্যাকলারিন*
* *ওয়েবস্টার*

 |
| *বাঁকা হরফে* চিহ্নিত খেলোয়াড়েরা দলের সদস্য হিসেবে থাকলেও কোন খেলায় অংশগ্রহণ করেননি। |

| * দে
* স
১৮৯৭ উইজডেন বর্ষসেরা ক্রিকেটার |
| --- |
| 
* সিড গ্রিগরি
* ডিক লিলি
* কে. এস. রঞ্জিতসিংজী
* টম রিচার্ডসন
* হিউ ট্রাম্বল

 |  |

প্রবেশদ্বার: ক্রিকেট জীবনী

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| জীবনীমূলক অভিধান | 
* অস্ট্রেলিয়া

 |
| অন্যান্য | 
* ট্রোভ (অস্ট্রেলিয়া)
	+ ১

 |